Fjármálaráðstefna ÍSÍ verður haldin í Íþróttamiðstöðinni í Laugardal föstudaginn 11. nóvember n.k . Hefst hún kl. 16:00 og áætluð lok eru kl. 18:00 . Að þessu sinni verður lagt áherslu á að velta upp fjárhagsstöðu boltaíþrótta og því sem hefur gerst í fjárhagsmálum félaga á undanförnum árum með áherslu á hlutafélagavæðingu knattspyrnufélaga og rekstrarumhverfi handknattleiks - og körfuknattleiksfélaga , M.a. er skoðað hvað þarf að hafa í huga á næstu árum í kjölfar breytinga á deildarkeppni meistaraflokka í handknattleik og þá er rekstrarumhverfi körfuknattleiksfélaga skoðað með áherslu á launaþak .